bse
నెలలోనే 50% రిటర్నులు పెంచుకున్న కంపెనీలు
ముంబై,: భారత్‌లోని స్టాక్‌మార్కెట్లలో జాబితా అయిన కంపెనీల్లో 25 కంపెనీల షేర్లు నెల రోజుల్లోనే 50శాతం రిటర్నులు పెంచాయి. ఐడియాసెల్యులర్‌, వెంకీస్‌ఇండియా, జస్ట్‌డయల్‌, ఫ్యూచర్‌ ఎంటర్‌ప్రైజెస్‌, నేషనల్‌ ఫెర్టిలైజర్‌్‌స, సిఎంఐ ఎఫ్‌పిఇ వంటి 5 కంపెనీల షేర్లు గడచిన నెలరోజులుగా 50శాతంపెరిగాయి. ఎస్‌అండ్‌పి బిఎస్‌ఇ సెన్సెక్స్‌ 29వేల పాయింట్లకు చేరుతున్నది. జనవరి నుంచి ఇప్పఇవరకూ చూస్తే 1831 పాయింట్లు పెరిగింది. గతనెల 23వ తేదీ 27,117 పాయింట్ల వద్ద మాత్ర మే నిలిచిన సెన్సెక్స్‌ నెలరోజుల్లోనే భారీ వృద్ధిని సాధించింది. మంగళం ఆర్గానిక్‌ రెట్టింపు అయింది. 38 నుంచి 74 రూపాయలకు చేరింది. కంపెనీ నికర లాభం 3.92కోట్లుగా ప్రకటించింది. ఆర్థికసంవత్స రం తొమ్మిదినెలల కాలంలో 7.12కోట్లుగా ఉంది. మంగళం ఆర్గానిక్‌ ట్రేడింగ్‌ ఎక్స్‌డి సెగ్మెంట్‌లోను, ఎక్స్‌సి, ఎక్స్‌డి, ఎక్స్‌టి విభాగాల్లో నిర్దిష్టప్రాతిపది కన కేటగిరీలుగా విభజించారు. తక్కువ నుంచి ఎక్కు వ మార్కెట్‌ విలువలను పరిగణనలోకి తీసుకుం టారు. వెంకీస్‌ ఇండియా 81శాతంపెరిగి 882 రూపాయలుగా నిలిచింది. నికరలాభం నాలుగురెట్లు పెరిగి 85.27కోట్లుగా నిలిచింది. అంతకుముందు ఏడాది 18.10 కోట్లకు చేరింది. స్టాక్‌ ఇంట్రాడే ట్రేడింగ్‌లో 897 రూపాయల రికార్డుస్థాయికి చేరింది. ఇదే కంపెనీ షేర్లు జనవరి 23వ తేదీ 488గా ఉన్నాయి. ఐడియా సెల్యులర్‌ కూడా 62శాతం పెరిగి 73 నుంచి 118కి చేరింది. వొడాఫోన్‌ ఐడియా విలీనం ప్రతిపాదలనే ఇందుకుకీలకం. వీటిలో ఏజీస్‌ లాజిస్టిక్స్‌, సంఖ్య ఇన్ఫోటెక్‌, డిహెచ్‌పి ఇండియా, ఆషియా, సిఎంఐ ఎఫ్‌పిఇ, జస్ట్‌ డయల్‌, కాల్‌కామ్‌ విజన్‌, ఓషన్‌ బయోటెక్‌, సామ్రాట్‌ ఫార్మా, ఐడియాసెల్యులర్‌, నేషనల్‌ ఫెర్టిలైజర్‌ గోల్డెస్‌ ఇన్‌ఫ్రాటెక్‌, శివకృపా మెషిన్స్‌, టిఎన్‌ టెలికాం, బిన్నీ కంపెనీలు 50శాతం రిటర్నులు పెంచుకున్నట్లు తేలింది.